Afrikaanse ontwerper staande toegejuig by New Yorkse Modeweek | SARIE
Die gebore Vrystater sê dat ons land op gelyke voet met ander invloedryke en kreatiewe lande is: "As Suid-Afrikaners hoef ons glad nie terug te staan vir die res van die wêreld nie. Die mensdom is honger vir iets nuuts en vars – Suid-Afrika is 'n smeltkroes van kreatiwiteit. In Suid-Afrika is plan A baie selde beskikbaar, en dit forseer ons om meer kreatief te dink om dieselfde – of beter resultate – met plan Z te bereik!"
Hendrik poog om deur sy werk negatiewe persepsies van die modebedryf te verander en is baie meer inklusief as dit by die kies van modelle kom: "Ons het seker gemaak dat ons 'n verskeidenheid vroue as modelle kies – lank en kort, kurwes en dun, lig en donker."
"Met ons tema, Smoke and Mirrors, wil ons deur die stigma van die mode-wêreld breek, die persepsie dat die photoshopped rokgrootte 00 die norm is. Ons klee regte mense, van enige vorm, grootte en kleur. Ons vier vrouwees," voeg hy by.